CELEX: 32014D0490
Language: el
Date: 2014-05-21 00:00:00
Title: 2014/490/ΕΕ: Απόφαση αριθ. 2 της μεικτής επιτροπής της περιφερειακής σύμβασης για πανευρωμεσογειακούς προτιμησιακούς κανόνες καταγωγής, της 21ης Mαΐου 2014 , όσον αφορά την αίτηση της Δημοκρατίας της Μολδαβίας να καταστεί συμβαλλόμενο μέρος της περιφερειακής σύμβασης για πανευρωμεσογειακούς προτιμησιακούς κανόνες καταγωγής

23.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 217/88
            
         ΑΠΌΦΑΣΗ αριθ. 2 ΤΗΣ ΜΕΙΚΤΉΣ ΕΠΙΤΡΟΠΉΣ ΤΗΣ ΠΕΡΙΦΕΡΕΙΑΚΉΣ ΣΫΜΒΑΣΗΣ ΓΙΑ ΠΑΝΕΥΡΩΜΕΣΟΓΕΙΑΚΟΫΣ ΠΡΟΤΙΜΗΣΙΑΚΟΫΣ ΚΑΝΌΝΕΣ ΚΑΤΑΓΩΓΉΣ
   της 21ης Mαΐου 2014
   όσον αφορά την αίτηση της Δημοκρατίας της Μολδαβίας να καταστεί συμβαλλόμενο μέρος της περιφερειακής σύμβασης για πανευρωμεσογειακούς προτιμησιακούς κανόνες καταγωγής
   
      (2014/490/ΕΕ)
   
   Η ΜΕΙΚΤΗ ΕΠΙΤΡΟΠΗ,
   Έχοντας υπόψη την περιφερειακή σύμβαση για πανευρωμεσογειακούς προτιμησιακούς κανόνες καταγωγής (1),
   Εκτιμώντας τα ακόλουθα:
   
               (1)
            
            
               Το άρθρο 5 παράγραφος 1 της περιφερειακής σύμβασης για πανευρωμεσογειακούς προτιμησιακούς κανόνες καταγωγής («η σύμβαση») προβλέπει ότι τρίτα μέρη δύνανται να καταστούν συμβαλλόμενα μέρη στη σύμβαση, υπό την προϋπόθεση ότι μεταξύ της υποψήφιας χώρας ή εδάφους και ενός τουλάχιστον από τα συμβαλλόμενα μέρη υφίσταται συμφωνία ελευθέρων συναλλαγών σε ισχύ, η οποία προβλέπει προτιμησιακούς κανόνες καταγωγής.
            
         
               (2)
            
            
               Η Δημοκρατία της Μολδαβίας υπέβαλε γραπτή αίτηση προσχώρησης στη σύμβαση στον θεματοφύλακα της σύμβασης, στις 17 Ιουλίου 2013.
            
         
               (3)
            
            
               Η Δημοκρατία της Μολδαβίας είναι μέλος της Συμφωνίας Ελευθέρων Συναλλαγών της Κεντρικής Ευρώπης μεταξύ της Αλβανίας, της Βοσνίας-Ερζεγοβίνης, της πρώην Γιουγκοσλαβικής Δημοκρατίας της Μακεδονίας, της Δημοκρατίας της Μολδαβίας, του Μαυροβουνίου, της Σερβίας και του Κοσσυφοπεδίου (2). Κατά συνέπεια, η Δημοκρατία της Μολδαβίας έχει συνάψει συμφωνία ελευθέρων συναλλαγών με έξι συμβαλλόμενα μέρη στη σύμβαση και πληροί τους όρους που προβλέπονται στο άρθρο 5 παράγραφος 1 της σύμβασης για να καταστεί συμβαλλόμενο μέρος.
            
         
               (4)
            
            
               Σύμφωνα με το άρθρο 4 παράγραφος 3 στοιχείο β) της σύμβασης, η μεικτή επιτροπή εγκρίνει με σχετική απόφαση προσκλήσεις προς τρίτα μέρη για να προσχωρήσουν στη σύμβαση.
            
         
               (5)
            
            
               Η Ελβετική Συνομοσπονδία και το Πριγκιπάτο του Λιχτενστάιν έχουν ενημερώσει τη γραμματεία της μεικτής επιτροπής ότι δεν μπόρεσαν να ολοκληρώσουν τις εσωτερικές τους διαδικασίες πριν από τη συνεδρίαση της 21ης Μαΐου και ότι, σύμφωνα με το άρθρο 4 παράγραφος 4 της σύμβασης, η εκ μέρους τους αποδοχή της απόφασης κατά τη συνεδρίαση αυτή εξαρτάται από την ολοκλήρωση των διαδικασιών αυτών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Δημοκρατία της Μολδαβίας καλείται να προσχωρήσει στην περιφερειακή σύμβαση για πανευρωμεσογειακούς προτιμησιακούς κανόνες καταγωγής.
   Άρθρο 2
   Η παρούσα απόφαση αρχίζει να ισχύει την 1η Σεπτεμβρίου 2014.
   
      Βρυξέλλες, 21 Μαΐου 2014.
      
         
            Για τη Μεικτή Επιτροπή
         
         
            Ο Πρόεδρος
         
         P.-J. LARRIEU
      
   
   
      (1)  ΕΕ L 54 της 26.2.2013, σ. 4.
   
      (2)  Η ονομασία αυτή χρησιμοποιείται με την επιφύλαξη των θέσεων όσον αφορά το καθεστώς και είναι σύμφωνη με την απόφαση 1244(1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη Διακήρυξη της ανεξαρτησίας του Κοσσυφοπεδίου.